### Resume

DGI-Huset Vejle har fremsendt en årsrapport med beretning og regnskab for 2021 til godkendelse. Regnskabet viser et overskud på knap 3,9 mio. kr. efter finansielle poster og skatter.

### Sagsfremstilling

Den Almennyttige Erhvervsdrivende Fond DGI-Huset Vejle blev stiftet den 1. juni 2008 af DGI-huse- og haller. Vejle Kommune er tilsynsmyndighed for fonden.

Årsrapporten for fonden DGI-Huset Vejle for 2021 er vedlagt som bilag. Revisionsfirmaet BDO har revideret regnskabet, og revisionen har ikke givet anledning til forbehold.

Revisionsfirmaet BDO konkluderer, at regnskabet giver et retvisende billede af fondens aktiver, passiver og finansielle stilling per 31. december 2021 samt, at resultatet af fondens aktiviteter for regnskabsåret 2021 er i overensstemmelse med årsregnskabsloven.

Resultatet i 2021 før skat og finansielle poster udgør et overskud på 4.308.279 kr. mod et underskud i 2020 på 1.836.794 kr. Totalt viser regnskabet for 2021 et overskud på 3.887.019 kr. mod et underskud i 2020 på 1.938.336 kr.

Årets resultat er naturligt påvirket af COVID-19, og af det ekstraordinære COVID-19-tilskud ydet fra Vejle Kommune, jf. sag 113, på Økonomiudvalgets møde den 19. april 2021.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles i Økonomiudvalget og Byrådet.

### Historik

Kultur- og Sundhedsdirektøren indstiller, 21. juni 2022, pkt. 114:

at årsregnskab for DGI Huset Vejle 2021 godkendes.

Beslutning fra Kultur- og Idrætsudvalget, 21. juni 2022, pkt. 114:

Anbefales. Marius Winther deltog ikke i sagens behandling.

Beslutning fra Økonomiudvalget, 7. august 2022, pkt. 151:

Anbefales.

### Beslutning

Godkendt.

Fraværende: Stefan Kjær, i stedet mødte Amalie Sørensen

Fraværende: Verner Thomsen, istedet mødte Troels Carlsen

Fraværende: Ulf Jensen, i stedet mødte Poul Christiansen